medieval-data/medieval-latin-ner-HOME-Alcar-sents huggingface dataset:
| Guido , dei gratia Noviomensis episcopus , omnibus tam presentibus quam futuris salutem in domino sempiternam .
Notum facimus universis quod , coram nobis in iure propter hoc personaliter constitutus , dominus Iohannes , capellanus de Sorel perpetuus , recognovit quod , cum religiose mulieres , abbatissa et conventus de Favarchiis , ordinis Cisterciensis , Noviomensis dyocesis , haberent et possiderent septemdecim sestariatas et dimidiam et sexdecim virgas terre , vel circiter , ad mensursam Peronensis , sitas in territorio de Villari le Gyllam in locis inferius annotatis : videlicet , versus Goysiaucourt tenente ad terram domini de Villari sexaginta octo virgas ; item tenente ad viam per quam itur de Villari apud Revelon septem sestariatas ; inter terras de Pesieres supra eamdem viam tres mancoldatas et triginta duas virgas ; in Lairristo post ea subsequente de subtus eamdem terram quatuor sestariatas , quinque virgis minus ; versus Honnecourt , per medaum semite que ducit de Honnecurcense apud Heudincourt , quatuor sestariatas et viginti et unam virgas .
Et e contra dictus capellanus perpetuus , ratione sue capellanie predicte , haberet et possideret undecim sestariatas terre , vel circiter , ad dictam mensuram Peronensis , sitas in territorio de Herbercourt in locis inferius annotatis : videlicet in loco qui dicitur ad Vallem de Longo Fago , duas sestariatas tenente ad terram Arnulphi , dicti Fabri ; versus dumum dictum Tournis , tres sestariatas et dimidiam ; in sequente post ea tenente ad terram Dyonisii , dicti Belvi , de Longitudine Campi , quinque sestariatas et dimidiam , ut dicebat dictus capellanus , attendens conditionem capellanie predicte fieri meliorem in permutatione dictarum terrarum facienda de dictis terris que fuerant dicte capellanie predicte .
Nos , vero causa cognita , scientes et intelligentes ob dictam permutationem utrarumque ecclesiarum predictarum , videlicet de Favarchiis et capellanie supradicte , conditiones existere meliores .
Eandem permutationem ratam habemus et firmamus , et ipsam auctoritate nostra pontificali confirmamus , salvo iure nostro et Noviomensis ecclesie in omnibus antedictis .
| Universis presentes litteras inspecturis , Magister Robertus de Monte Acuto , canonicus et officialis Noviomensis , salutem .
Noveritis quod coram nobis in iure personaliter constitutus , dominus Petrus , capellanus perpetuus de Virgulto , presbyter , recognovit quod cum religiose mulieres , abbatissa et conventus de Favarchiis , Cisterciensis ordinis , Noviomensis dyocesis , haberent et possiderent terras sitas in territoriis de Virgulto et Jehancourt , in locis inferius annotatis : videlicet ad cimiterium tres modiatas et viginti quinque virgas ; ad viam de molendino et ad spinam des Sartiaus quatuordecim sestariatas , sexdecim virgas minus ; ad vallem Wasson quinque sexteriatas et dimidiam et tresdecim virgas et dimidiam ; et econtra , dictus capellanus perpetuus , ratione sue capellanie , haberet et possideret triginta quatuor sexteriatas terre et viginti et unam virgas sitas ad motam de Carnel in territorio de Herbercourt , ut dicebat idem capellanus , idem capellanus attendens conditionem capellanie , ratione dicte capellanie , ad terras que fuerant dictarum abbatisse et conventus coram nobis permutationem fecisse cum dictis abbatissa et conventu in hunc modum : quod dictus capellanus terras predictas , que fuerant dictarum abbatisse et conventus , et etiam successorum ipsius capellani perpetuo tenebunt , possidebunt pariter et habebunt ; et versa vice dicte abbatissa et conventus terras predictas , que fuerunt dicte capellanie , in permutationem aliarum terrarum predictarum , tenebunt , habebunt , et possidebunt in futurum .
Nec est pretermittendum quod dictus capellanus terram predictam , que dicte capellanie fuerat , ut dictam est , tenetur acquitare imperpetuum et eius successorum ab omni censu et redditu ac etiam honere et servitute , exceptis terragiis et decima et duodecim solidis domini Nigellenis debitis de recto censu , in quibus dicte abbatissa et conventus eidem domino Nigellenis annis singulis obligate consistunt .
Dei gratia Noviomensis episcopus , causa cognita , sciens et intelligens ob dictam permutationem utrarumque ecclesiarum , videlicet de Favarchiis et capellanie supradicte , conditiones existere meliores , eandem permutationem utrarumque ecclesiarumque , videlicet de Favarchiis , pontificali confirmavit , salvo iure suo et Noviomensis ecclesie in omnibus antedictis .
Noveritis etiam quod vir religiosus , abbas monasterii Sancti Eligii Noviomensis , patronus dicte capellanie , coram dilecto et fideli nostro magistro Philippo de Maigni , clerico ad hoc specialiter a nobis destinato , voluit et approbavit et etiam consensit in permutationem predictam , asserens in dicta permutatione meliorem fieri conditionem capellanie supradicte , sicut idem Philippus , cui fidem adhibemus nobis , retulit viva voce que coram ipso facto et dicta fuerunt a dicto abbate approbantes ac si coram nobis facta fuissent .
In cuius rei testimonium , presentes litteras sigillo curie Noviomensis ad petitionem dicti capellani , fecimus communiri .
| XLVI De permutatione terrarum de Vermando | Universis presentes litteras inspecturis , R . ,
divina permissione abbas ecclesie de Vermando , ordinis Premonstratensis , Noviomensis dyocesis et eiusdem loci conventus , salutem in domino sempiternam .
Noveritis quod cum religiose mulieres , abbatissa et conventus ecclesie de Favarchiis , ordinis Cysterciensis , dicte dyocesis , haberent et possiderent triginta sex sesteriatas et novemdecim virgas terre , vel circiter , sitas in territorio de Herbercourt et de Vile in hiis locis : videlicet triginta sesteriatas et novemdecim virgas , vel circitur , in territorio de Herbercourt contiguas nemoribus curtis nostre de Priers ; et sex sesteriatas sitas inter curtem nostram de Vile et Hayam de Bonhaing ; et quandam decimam sitam in territorio dou Vergie , videlicet in quatuordecim sesteriatis terre , vel circiter ; et nos haberemus et possideremus triginta tres sesteriatas et LXIII virgas terre , vel circiter , sitas in territoris de Herbercourt et de Vendaile in locis inferius annotatis : videlicet ad Sarcum des Aloyaus quatuordecim sesteriatas et LVI virgas ; et postea As Loiaus duas sesteriatas et septem virgas ; au Meslier tres sesteriatas et LXX virgas ; ad viam de Templues in Monte de Jehancourt IX sesteriatas et triginta quinque virgas ; ad castellum versus Senaine duas sexteriatas et XXI virgas , et quandam minutam decimam in villa de Flequieres ; ac terre predicte essent de assensu nostro et dictarum mulierum sufficienter limitate ; nos ex una parte , et dicte mulieres ex altera , in hoc utilitatem ecclesiarum nostrarum attendentes de consilio bonorum , scambium sive permutationem fecimus inter nos terris deneris et decimis antedictis in hunc modum : quod nos predictis mulieribus predictas terras sitas in territorio de Herbercourt et de Vendaile , que nostre fuerant , et decimam predictam sitam in villa de Flekieres quittavimus in futurum , volentes et concedentes quod de eisdam terris et decima ipse mulieres gaudeant , et eas teneant et possideant in futurum , pacifice et quiete ; et in recompensationem seu restaurationem premissorum , dicte mulieres terras predictas sitas in territorio de Herbercourt et de Vile , que fuerant earundem mulierum , cum dicta decima sita in territorio dou Vergie , nobis imperpetuum quittaverunt , volentes et concendentes quod de eisdam terris et decima gaudamus , et eas teneamus et possideamus in futurum , pacifice et quiete .
Et sciendum est quod dictas terras que dictarum mulierum fuerant sitas in territorio de Herbercourt et de Vile nobis quittaverunt dicte mulieres , ut dictam est , liberas et absolutas ab omni censu et redditu quocunque , preterquam de decima , et sic eas tenentur garandisare nobis in futurum .
Et nos tenemur garandisare dictis mulieribus in futurum dictas terras , que nostre fuerant , quas dictis mulieribus quittavimus , ut dictam est , sitas in territorio de Herbercourt et de Vendaile , cum minuta decima sita in villa de Flekieres , liberas et absolutas ab omni censu et redditu , preterquam de decima et terragio XIIII sesteriatarum et LVI virgarum , vel circiter , terre eiusdam .
| Universis presentes litteras inspecturis , officialis Noviomensis , salutem in domino .
Noveritis quod coram dilecto et fideli nostro decano Christianitatis Sancti Quintini , ad hec a nobis specialiter deputato , constituta Maria , dicta li Fieuee , legavit , contulit , et concessit , et se legasse , contulisse , et concessisse recognovit ob remedium anime sue et antecessorum suorum , pure , libere , et irrevocabiliter donatione inter vivos ecclesie de Favarchiis , ordinis Cysterciensis , Noviomensis dyocesis , unam sextariatam terre de hereditate sua , ut dicebat , sitam in territorio de Herbercourt , in loco qui dicitur in Buscoit Walteri , ab eadem ecclesia , ex nunc imperpetuum tenendum , habendum , et possidendum , pacifice et quiete .
Hiis autem legate collationi et concessioni coram dicto decano presens fuit Johannes , filius dicte Maria , qui premissa recognovit esse vera et ea fieri voluit , laudavit , et approbavit , et in eodem expresse consensit .
Et omni iuri et actioni que habet aut habere debet et potest idem Johannes in dicta sextariata terre , donate et concesse , ut dictam est , ad opus dicte ecclesie , penitus et imperpetuum , renunciavit et de non veniendo contra premissa vel aliquid ipse Johannes in manu dicti decani fidem suam prestitit corporalem .
Promisit etiam dicta Maria , fide ab eadem prestita corporali , quod contra premissa vel aliquod premissorum , per se vel per alium , tam ratione ingratitudinis quam alia ratione quacunque , non veniet in futurum , et quod nec artem nec ingenium queret per quam seu per quod premissa vel aliquod premissorum infringi valeant aut modo quolibet impediri .
Asserens nichilominus dicta Maria se premissa in fraudem , preiudicium , seu gravamen alicuius non fecisse .
Renunciantes dicti Maria et Johannes in facto presenti exceptioni doli mali , rei non legis , non collate , et non concesse iuris et actioni non cessioni omni deceptioni , omni consuetudini et statuto et omni iuris auxilio , canonici et civilis .
In cuius rei testimonium , sigillum curie Noviomensis presentibus litteris duximus apponendum .
| LI De possessione que fuerunt Radulphi , prepositi de Wiege .
| Universis presentes litteras visuris , officialis Laudinensis domino salutem .
Noverint universis quod cum religiose mulieres , abbatissa et conventus de Farvachiis , Cystercis ordinis , Noviomensis dyocesis , haberent et habere debuissent , ut dicebatur , duas partes omnium bonorum immobilium que fuerunt Radulphi , quondam dicti de Wiege prepositi , et Ermengardis , eius uxoris , ratione et citasione Marie et Ysabellis , filiarum Radulphi et Ermengardis , predictorum monialium ecclesie de Farvachiis predicte , et dicte due partes dictorum bonorum immobilium essent et fuissent in elemosinam collate ecclesie de Farvachiis supra dicte , ac sicut dicebatur Renaudus , dictus de Tremont , et Iohanna , eius uxor , haberent et habere debuissent tertiam partem in omnibus bonis supra dictis ratione et iure hereditatis dicte Iohanne .
Dicti Renaudus et Iohanna , eius uxor , predicti propter hoc personaliter constituti coram Colardo , dicto de Lucignis , dicto nostro tabellione in curia Laudinensis ad hec a nobis deputato pro utilitate et quomodo evidentibus eorundem , ut dicebant , communi assensu dictarum partium interveniente et de bonorum consilio , recognoverunt se dividisse , partuisse , et partitionem fecisse de dictis duabus partibus dictarum abbatisse et conventus , et de tertia parte dictorum Renaudi et Iohanne , eius uxoris .
Ita videlicet quod pro duabus partibus dictas abbatissam et conventum indutis bonis contingentibus , predicte abbatissa et conventus habent et possident , tenebunt , percipient , et habebunt in perpetuum pacifice et quite duodecim modiatas terre et quatuor galetos terre , parum plus aut parum minus , et viginti galetos prati , vel circiter , ad mensuram de Guisia , et totale manerium deu Wiege quod fuit dictorum Radulphi et Ermengardis , eius uxoris , sicut undique se popertat ante et retro .
Quas possessiones tenebant dicti Radulphus et Ermengadis , eius uxor , ut dicebatur , a domina de Wiege .
Item totale manerium quod fuit dictorum Radulphi et Ermengardis , eius uxoris , situm apud Fasti , sicut undique se poportat .
Quas possessiones tenebatur a sorore Albrici de Roumeris defuncte , ut dicebatur .
Item omnia alia que dicti Radulphus et Ermengardis , eius uxor , tenebant et habebant dum vivebant et constante matrimonio inter ipsos a dicto Albrico et a domino de le Heries .
Que omnia et singula predicta dicti Renaudus et Iohanna , eius uxor , nomine partitionis abbatisse et conventu predictis ex nunc penitiis et perpetuum , coram dicto clerico , quitaverunt cum omni iure et dominio actionibus et occasionibus que dictis Renaudo et Iohanne , eius uxoris , competerant et competere poterant quocumque modo vel titulo in possessionibus et bonis predictis .
Qua particione mediante facta , ut dictum est , dicti Renaudus et Iohanna , eius uxor , ex nunc penitus et in perpetuum viginti duos galetos , parum plus aut parum minus , et tresdecim galetos terre , vel circiter , ad dictam mensuram , sitos in territorio de Malisis , quos tenetur ab abbatissa de Malbodio , et unum galetum prati quem tenetur ab abbate Buseilliensis , situm in territorio de Malisis quos tenetur , et omnia alia que dicti Radulphus et eius uxor tenebant et habebant in dicto territorio dum vivebant , ut dicebant , dicti Renaudus et Iohanna , eius uxor , integraliter tenebunt , possidebunt , et habebunt .
Que omnia et singula predicta in partem dictorum Renaudi et Iohanne , eius uxoris , existentia predicte abbatissa et conventus dictis Renaudo et Iohanne , eius uxori , ut dicebant dicti coniuges , quitaverunt et quitasse recognoverunt bene et legitime , tenenda , possidenda , et habenda a dictis Renaudo et eius uxore , eorum heredibus et successoribus in posterum , ratione et nomine partitionis predicte et aliorum bonorum dictis Renaudo et eius uxori pertinentium seu alteri eorumdem .
Preterea , ut plus reficiens et competens partitio habeatur et fiat de tertia parte dictos Renaudum et eius uxorem contingente , abbatissam et conventus predicte dederunt et concesserunt dictis Renaudo et eius uxori , ut dicebant , quatuor modios bladi , ad mensuram de Guisia , nomine annui et perpetui redditus capiendos et habendos singulis annis a dictis Renaudo et eius uxore eorum et herdibus et successoribus , infra festum omnium sanctorum eisdem persolvendos ad grangiam dictarum abbatisse et conventus que dicitur Sourt de meliori blato post sementem , hoc tantum salvo et recento dictis abbatisse et conventiu quod dicte abbatissa et conventus possunt et poterunt dictos quatuor modios bladi redimere , sine contradictione aliqua , a dictis Renaudo et eius uxore , eorum heridibus et successoribus , facienda infra tres annos continue sequentes quando eis melius placuerit , per legitimam apreciasionem pecunie , aut per escangiam , vel per mutationem alterius hereditatis equivalentis dictos quatuor modios bladi ad dictum et arbitrium proborum virorum distantium ad duas leucas aut minus ville de Lesdin .
Que omnia et singula premissa dicti Renaudus et Iohanna , eius uxor , maxime dicta Iohanna spontenea et non coacta , ut dicebat , sed de voluntate et assensu dicti Renaudi , mariti sui , auctoritate et mandatu eidem prestantis coram dicto Colardo fide prestita corporali , promiserunt , et in pactu habuerunt , se tenere et penitus observare , et quod contra partitionem predictam et alia et singula premissa vel aliquid premissorum , per se vel per alium , non venient in futurum , et quod in dictis bonis dictis abbatisse et conventui partitis et assignatis ratione dotis dotalicii et donationis propter nuptias iure hereditario aut alio quocumque modo nichil , dicti Renaudus et eius uxor seu alter eorundem de cetero reclamabunt , seu reclamari facient , aut procurabunt , per se vel per alium , non venient in futurum , et quod in dictis bonis dictis abbatisse Renaudus et eius uxor , tam coniunctum quam divisum , fidem suam corporaliter prestiterunt in manu dicti Colardi .
In cuius rei testimonium presentes litteras patentes emissimus salvo omni iure sigilli curie Laudunensis munimine roboratas .
Anno domini M ducentesimo septuagesimo secundo , feria quarta ante nativitatem beati Iohannis baptiste , rasur , videlicet viginti duos , et Tremont approbamus .
| L Litteres capellani de Sancti Quintini de terris nostris | Universis presentes litteras inspecturis , M . ,
decanus , et capitulum ecclesie Sancti Quintini in Viromandia , Noviomensis dyocesis , salutem in Domino sempiternam .
Noverit universitas vestra quod mota fuit discordia inter nos ex una part , et religiosas mulieres , abbatissam et conventum de Favarchiis , ordinis Cysterciensis , eiusdem dyocesis , ex altera , super eo quod predicte religiose nobis in consultis et nostro irrequisito consensu acquisierant in districtu et domino nostro , in territorio de Jehancourt , quasdam terras arabiles sitas in locis inferius nominatis , videlicet de manso Oudardi , quindecim sextariatas sitas in hiis locis : videlicet Au Ries-Deu-Prijer , in duabus peciis , sex sextariatas et dimidiam ; subtus crucem de Vendaile in duabus peciis , tres sextariatas ; ad viam de Templues , tres sextariatas et dimidiam ; a Pinchonliu , centum virgas ; de super Eskaliers , sexaginta virgas ; et debent dicte terre ecclesie nostre sex denarios census ad festum Sancti Remigii , et totidem ad nativitatem Sancti Johanis , et quinque sextariatas cum dimidio bladi de Bunier et totidem avene in modio martii ; et senescallo Viromandie duos rasos , tres quarteronnos avene , duos denarios , unum turonum salvamenti tallie Peronensis duodecim denarios duobus terminis .
De manso Derin , sex sextariatas et dimidiam terre , quinque virgas , in hiis locis : videlicet As Buissonchiaus centum et viginta virgas ; subtus As Buissonchiaus , XL sex virgas ; As Rokieres , tres mencaldatas , octo virgis minus ; tenentes ad terram Dyonisii dicti Macaire , tres sextariatas , viginti septeme virgas ; et debent dicte terre tres denarios census ad festum Sancti Remigii , et totidem ad nativitatem Beati Johannis .
De manso de Coumenchi centum et decem virgas terre suas in hiis locis : videlicet ad viam de Monteigni septuaginta virgas ; As Nies de Saisonval quadraginta virgas ; et debent dicte terre capitulo unum boistellum bladi .
De manso Palefrier unam sextariatam et quinque virgas sitas in hiis locis : videlicet Au Vaucel Sancti Martini quadraginta quinque virgas de elemosina de Harvilli ; et debent senescallo Viromandie tertiam partem unius tiercheronni bladi ad mensuram Peronensis .
De manso de Montigni tresdecim sextariatas et novem virgas et dimidiam sitas in hiis locis : videlicet ad campum Deu Castel quattuor sextariatas ; Au Markais dame Aelis , tres sextariatas ; a Cokeriaumont , tres sextariatas , sexdecim virgas et dimidiam ; As Buniers , tres sextariatas , septem virgas minus ; et debent dicte terre capitulo sex sextariatas et dimidiam bladi de Bunier ad medium Martii ; Alardo de Cantaing tres rasos avene et duos tiercheronnos de salvamento .
Pro quibus premissis in manu mortua , ut dictum est , imperpetuum possidendum predicte religiose , deliberatione inter se habita et in capitulo suo habito diligenti tractatu sue ecclesie utilitate pensata pro legitima et debita finatione seu recompensatione mei interesse nobis , decano et capitulo et successoribus nostris , dederunt , concesserunt , et imperpetuum quitaverunt quasdam terrarum pecias : octo sextariatas et sexaginta virgas in numero continentes , vel circa , sitas in locis inferius nominatis : de manso Oudardi au Ries-Deu-Prijer tres sextariatas tenentes ad terram Masilie de Courcellis ; de super Escaliers , sexaginta virgas ; a Pinchonliu centum virgas tenentes ad terram Clarembaldi de Lauduno ; et debent dicte terre , unum sextariatam , tres quarteronnos bladi de Bunier et totidem avene , et quattuor denarios capitulo duobus terminis ; senescallo Viromande , tres tiercheronnos , unum quarteronnum avene , unum denarium salvamenti et quattuor denarios ; apud Peronam duobus terminis .
De manso de Derin : As Buissonchiaus de Derin centum virgas ; As Ronkieres tres mencaldatas tenentes ad terram Richardi de Herbercourt ; et debent tres denarios ad nos terminos capitulo .
De manso de Montigni : Au markais dame Aelis unum sextariatam tenentem ad terram sororis Tassardi ; et debet unum mencaldum bladi de Bunier capitulo ; et Alardo de Cantaing unum tiercheronnum avene de salvamento de numero terrarum predictarum quas , ut predicitur , in dominio nostro acquisierant religiose predicte tenendas , excolendas , ac explectandas a nobis et successoribus nostris , imperpetuum , tanquam nostras et ecclesie nostre libere , pacifice , et quiete , quitas ab omni bunerio et omni aliquo onere reali et personali censu aut redditu , debito vel consueto , persolvi ex eisdem .
Preterea , concordatum est inter nos et dictas religiosas quod terragium quatuordecime garbe quod habent dicte religiose in septem sextariatis terre que est liberorum Tassardi , sitas in loco qui dicitur Au Carnel , eisdem religiosis mulieribus amortizantes perpetuo remanebit .
Hoc excepto et salvo quod de hiis nos , decanus et capitulum , habebimus terragium in duabus sextariatis terre ac viginti septem virgis imperpetuum et latus versus Jehancourt quod nobis quitum et liberum ab omni onere remanebit .
Promittentes dicte religiose quod quamtito commode potuerint procurabunt erga venerabilem patrem , abbatem Clarevallis , superiorem suum , compositionem , transactionem , seu contractum huiusmodi laudari , ratificari , approbari seu etiam confirmari , quam ratificationem , approbationem , vel confirmationem sub sigillo dicti abbatis infra mensem a tempore impetractionis eiusdem nobis tradere tenebuntur .
Datum anno domini millesimo ducentesimo nonagesimo nono , mense Januarii .
| Ego , Johannes de Mori , notum facio omnibus tam presentibus quam futuris quod de pecunia quam ecclesia de Favarchiis mihi dedit pro decima de valle de Chipi et eius appenditiis , quam ipsi ecclesie vendidi , bene et legitime , per dominum meum , Egidium , dominum Fontissomene , senescallum Viromandie , de quo tenebam illam decimam , debent quinquaginta libre Parisiensis poni in hereditatem per Rogerum de Villari et Bartholomeum le Waing , burgenses de Sancto Quintino , sub hac forma quod si Maria , uxor mea , molestaverit ipsam ecclesiam super illa decima et eius appenditiis et , per se vel per alium , inplacitaverit rationem dotalicii vel alterius , vixix quod reclamaverit in illa decima vel eius pertinentiis , ecclesia illa recursum habebit ad illam hereditatem que debet emi de illis quinquaginta libris Parisiensis et illam hereditatem tanquam suam propriam perpetuam possidebit ipsa venditione rata et firma nichilominus permansura .
Et si , forsitan , uxor mea prenominata mihi supervixerit , et in sua viduitate quitaverit ecclesie , bene et legitime decima illa cum suis appenditiis , similiter illa hereditas mihi et meis heredibus libera remanebit , si Maria , uxor mea , non vexavit ecclesia de decima perlibata .
Ceterum , si Maria , uxor mea , mortua fuit antequam dicta hereditas fuerit adquisita sive empta , ille quinquaginta libre Parisiensis erunt mee vel mei heredis , dum tamen uxor mea , Maria , non molestaverit illam ecclesiam de decima supradicta .
Ordinatum est etiam quod si dicti Rogerus et Bartholomeus vel alter eorum docesserint antequam empta fuerint hereditas supradicta , ecclesia loco dicti Rogerus et Bartholomeus eligeret alium et ego , loco dicti Bartholomei , eligerem alium per quorum assensum dicta hereditas adquiretur .
| XXV De quitatione terrarum et aliorum reddituum de quibus erant tenentes Johannes de Issigni et Jacobus , eius filius .
| Omnibus hec visuris , officialis Sancti Decimi , salutem in Domino .